L 21/8
HR
Službeni list Europske unije
31.1.2022.
(54)
ICES je 2019. napomenuo da bi ulovi haringe (Clupea harengus) u zoni 3.a trebali biti što bliže nuli s obzirom na to da bi bez dodatnog područja ili vremenskog ograničenja za ribolov haringe ulovi iz stoka haringe koja se mrijesti u proljeće u zapadnom Baltiku bili neizbježni.
Nedavne informacije ICES-a upućuju na sve veće miješanje haringe koja se mrijesti u proljeće u zapadnom Baltiku i haringe iz Sjevernog mora u Skagerraku i u Sjevernome moru, gdje se većina ulova haringe koja se mrijesti u proljeće u zapadnom Baltiku sada obavlja u Skagerraku, a nešto manje u istočnom Sjevernome moru.
(55)
U prihvaćenom zapisniku bilateralnih savjetovanja Unije i Norveške za Skagerrak Unija se obvezuje ograničiti svoj stvarni ulov u Skagerraku na 969 tona, dok je Norveška pristala prenijeti najmanje 95 % svoje kvote na Sjeverno more radi zaštite haringe koja se mrijesti u proljeće u zapadnom Baltiku.
U skladu s time, predlaže se ograničavanje ukupnog ulova flote C (HER/03A.) i flote D (HER/03A-BC) za relevantne države članice dodavanjem bilješke o posebnim uvjetima u tablicama za TAC tih kvota, uz istodobno zadržavanje razine kvota u tablicama kako bi se odrazila relativna stabilnost i regulirala povezana fleksibilnost među područjima.
U slučaju Norveške, najveći stvarni ulovi koji bi se mogli ostvariti u vodama Unije u zoni ICES-a 3a iznosili bi 167 tona (5 % njezine kvote).
(56)
Prema stavku 13.11 prihvaćenog zapisnika bilateralnih savjetovanja između Unije i Norveške za Skagerrak, Norveškoj i Uniji trebalo bi omogućiti ribolov do 100 % njihove kvote za haringu u Skagerraku u Sjevernome moru kako bi se zaštitila haringa koja se mrijesti u proljeće u zapadnom Baltiku.
Do zaključivanja bilateralnih savjetovanja s Ujedinjenom Kraljevinom za 2022., 20. prosinca nije moglo biti potvrđeno da će se zadržati fleksibilnost među područjima u vodama Ujedinjene Kraljevine za stok HER/03A u 2022.
Stoga je nužno izričito navesti u relevantnim napomenama za flotu C da se fleksibilnost među područjima u vodama Ujedinjene Kraljevine neće primjenjivati sve dok se Unija i Ujedinjena Kraljevina ne dogovore o takvoj fleksibilnosti u svojim bilateralnim savjetovanjima između tih dviju stranaka.
(57)
U stavku 13.12 prihvaćenog zapisnika bilateralnih savjetovanja između Unije i Norveške za Skagerrak Unija je najavila da namjerava iskoristiti određenu fleksibilnost u područjima Sjevernog mora 4a i 4b, što odgovara udjelu Unije od 5,7 % razine flote A ili 21 038 tona.
(58)
Unija je održala godišnja bilateralna savjetovanja s Farskim otocima o razmjeni kvota i uzajamnom pristupu za 2022.
Ta savjetovanja nisu dovela do sklapanja sporazuma u 2021.
(59)
Na temelju članka 498. stavka 2.
Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane (12) („Sporazum o trgovini i suradnji”), Unija i Ujedinjena Kraljevina održavaju godišnja savjetovanja kako bi do 10. prosinca svake godine postigli dogovor o TAC-ovima za sljedeću godinu za stokove navedene u Prilogu 35.
Sporazumu o trgovini i suradnji.
Na temelju članka 499. stavka 2.
Sporazuma o trgovini i suradnji ako se o takvim TAC-ovima ne postigne dogovor do 20. prosinca, stranke utvrđuju privremene TAC-ove.
(60)
Bilateralna savjetovanja s Ujedinjenom Kraljevinom zaključena su 21. prosinca.
To je bilo prekasno da se ishod uključi u ovu Uredbu, uzimajući u obzir da bi se ona trebala primjenjivati od 1. siječnja 2022.
Stoga bi Vijeće, uz puno poštovanje Konvencije Ujedinjenih naroda o pravu mora te prava i obveza obalnih država, kao i njihova suvereniteta i jurisdikcije, trebalo utvrditi privremene TAC-ove za ribolov u vodama Unije i međunarodnim vodama te vodama za koje ribarskim plovilima Unije treće zemlje odobravaju pristup.
Ishod savjetovanja na temelju članka 498.
Sporazuma o trgovini i suradnji, kako je naveden u pisanom zapisniku potpisanom 21. prosinca 2021., trebalo bi odraziti u izmjeni ove Uredbe, koju bi trebalo donijeti što je prije moguće.
(61)
Cilj privremenih TAC-ova trebalo bi biti osiguravanje pravne sigurnosti za subjekte Unije i nastavka održivih ribolovnih aktivnosti dok se ne donese ta izmjena.
(12) SL L 149, 30.4.2021., str.
10.